
Dacă vreo calareata oarecare de circ, firava si 
ofticoasă, ar fi silită cu plesnituri din bici de către un șef 
nemilos să se învârtească neîntrerupt în manej, luni de-a 
rândul, în faţa unui public nesätios, și să salte pe crupa 
unei gloabe făcând bezele și mlădiindu-se din mijloc, și 
dacă acest joc ar continua în vuietul orchestrei și al 
ventilatoarelor înspre viitorul cenușiu ce se deschide 
necontenit înainte, însoţit de aplauzele care aci se sting, 
aci izbucnesc iarăși din palmele ce sunt de fapt niște 
ciocane cu abur - poate că atunci un tânăr spectator de 
la galerie ar cobori în goană pe lunga scară dintre 
staluri, s-ar repezi în manej și, în plin cântec al fanfarei 
ce se adaptează mereu, ar striga: Opriti! 

Dar întrucât nu astfel se petrec lucrurile, ci o femeie 
frumoasă, îmbrăcată în alb și roșu, täsneste în arenă 
zburând printre draperiile pe care lachei maiestuoși le 
trag în lături dinaintea ei, întrucât directorul, căutându-i 
privirile, îi rasufla in fata ca un animal devotat, o salta 
grijuliu pe calul vânăt-rotat, de parcă nepoata lui cea 
mai dragă ar porni într-o călătorie primejdioasă, și nu se 
poate hotărî sá dea semnalul pocnind din bici, apoi 
printr-un efort de stăpânire de sine, îl dă în fine, după 
care aleargă pe lângă cal cu gura căscată, urmărește cu 
ochi ageri salturile cäläretei, abia putând înţelege 
măiestria ei, încearcă s-o avertizeze cu strigăte în 
englezește, îndeamnă la atenţie încordată pe rândașii 
care tin cercurile, iar înainte de marele salto mortale, 
imploră, cu braţele ridicate, orchestra să tacă și în cele 
din urmă o ridică pe micuță de pe calul tremurând, o 
sărută pe amândoi obrajii și nicio omagiere din partea 
publicului nu i se pare îndestulătoare, în timp ce ea, 
săltându-se în vârful picioarelor și sprijinindu-se de el, 
în norul de praf care încă îi înconjoară, întinde braţele în 


lături și-și lasă căpșorul pe spate, vrând să împartă cu 
tot circul fericirea ei - întrucât astfel se petrec lucrurile, 
spectatorul de la galerie își reazimă faţa de balustradă 
și, lăsându-se furat de marșul final ca de un vis greu, 
plânge fără voie. 


